رضا شاہ پہلوی

شاہ ایران۔ اصل نام رضا خان، سپاہی کے بیٹے تھے۔ معمولی تعلیم حاصل کی۔ نوجوانی میں فوج میں بھرتی ہو گئے اور جلد ہی اعلیٰ عہدے پر فائز ہو گئے۔ 1921ء میں حکومت کا تختہ الٹ دیا اور 1923ء میں وزیر اعظم کا عہدہ خود سنبھال لیا۔ انھوں نے فارس کو ایران کا نام دیا۔ 1925ء میں خاندان قاجار خاندان کے آخری بادشاہ احمد شاہ قاجار کو معزول کرکے خود بادشاہ بن گئے اور رضا شاہ پہلوی کا لقب اختیار کیا۔ انھوں نے فوج اور ملکی نظم و نسق میں اصلاحات کیں، بیرونی ممالک کی مراعات منسوخ کر دیں اور ایران کو خارجی اثر و رسوخ سے پاک کر دیا۔ ان کے عہد میں ٹرانس ایرانین ریلوے کا اجرا ہوا اور تہران یونیورسٹی قائم ہوئی۔ دوسری عالمی جنگ میں ایران نے جرمنی کے ساتھ دوستانہ تعلقات قائم رکھے۔ اس پر برطانوی اور روسی افواج ایران میں داخل ہو گئیں۔ انگریزوں نے رضا شاہ کو تخت چھوڑنے اور اپنے بیٹے محمد رضا شاہ پہلوی کو حکومت سونپنے پر مجبور کیا۔ 1941ء میں رضا شاہ جنوبی افریقہ چلے گئے اور وہیں وفات پائی۔

 حوالہ جات 

زمرہ:1878ء کی پیدائشیں
زمرہ:1944ء کی وفیات
زمرہ:اسلامیت کے نقاد
زمرہ:ایرانی شخصیات
زمرہ:ایرانی شیعہ
زمرہ:ایرانی قوم پرست
زمرہ:ایرانی ملحدین
زمرہ:ایرانی وزرائے اعظم
زمرہ:بیسویں صدی کی ایرانی شخصیات
زمرہ:پہلوی خاندان
زمرہ:تخت سے دستبردار فرماں روا
زمرہ:دوسری جنگ عظیم کے سیاسی رہنما
زمرہ:فرماں روا
زمرہ:صوبہ مازندران کی شخصیات
زمرہ:فارس کے شہنشاہ
زمرہ:قائدین جو بغاوت کے ذریعے اقتدار میں آئے
زمرہ:مازندرانی شخصیات
زمرہ:مذاہب کے نقاد
زمرہ:مسلم بادشاہ
زمرہ:ویکی ڈیٹا سے مختلف مختصر وضاحت
زمرہ:جلاوطن سیاست دان
زمرہ:ٹائم (رسالہ) کی سال کی شخصیت
زمرہ:ایران کی عسکری تاریخ
زمرہ:جلاوطن ایرانی شخصیات
زمرہ:مصر میں تدفین
زمرہ:ایرانی جرنیل
زمرہ:تہران میں پیدا ہونے والی شخصیات
زمرہ:شیعہ